Capeas de Segura de León

Las Capeas de Segura de León es un festeju populal taurinu que se celebra en setiembri col motivu del Cristu dela Reja de Segura de León ena provincia de Badajós, Estremaúra.

 Origi delas fiestas 
Nel 1807 Calru IV cría la feria de sayais i ganau concidiendu col trezi, catorzi i quinzi de setiembri, nel que acontecin los primel festejus taurinus nessa fecha en onol al Cristu dela Reja, ya que dendi'l siegru XVI se celebravan los festejus taurinus, peru en sotra fecha. 

Las capeas s'esmençarun a celebral cona matança delos torus pal consumu del puebru, lo que queó en desusu nel 1874, quandu se prebió la muerti delos animais i dendi antoncis namás se hazin las sueltas delas vaquillas.

 Descreción del festeju 
Col motivu d'estas Fiestas, el sábau sieti de setiembri se celebra l'omenagi a La Tranca i el puebru esmiença a enllenal-si de tablas, portás, tablaus i troneras convirtiendu ala praça del puebru nun original cosu taurinu, aondi por seis días se desfruta de recortis, correndás i angunus revolconis.
miniaturadeimagen|Capeas ena praça de Segura
Las capeas sonin a mediaus del mes de setiembri ena praça mayol del monicipiu dendi'l trezi al dezinuevi i se celebran seis capeas a l'alva dela postura i dos bezerrás ala mañá, una palas mugeris i sotra palos zagalinus i zagalinas arrigaus. Pol total se sueltan al reol de cientu cincuenta resis.

Palas tres dela tardi se hazi un incierru a cavallu dendi la finca aondi pastan las resis ahuera del puebru, hata'l centru urbanu, pola tardi alas seis se hazi un incierru por ca vaca hata la praça i la lidia de ca animal tarda al reol de diés minutus. Ala final, ca día se hazin al reol de venti incierrus con vacas.

Ena primel nochi delas fiestas, el día anantis delas Capeas, se procraman la Vaquera Mayol i las sus quatru zagalas. Aluspués hazi el pregón delas fiestas anguna pessonalidá emportanti del puebru pa dal esmiençu alas Capeas de ca añu.

 Praça 
miniaturadeimagen|Praça de Segura enas Capeas
La praça de torus se hazi ena praça mayol, la que s'adata ala horma tradicional costruía polas peñas i los vezinus del puebru los días denantis alas fiestas, estandu costruía ena su mayol parti de maera, d'estilu medieval, tién venti tablaus assujetaus por grandis palus de maera.

 Associación 
Enos añus noventa se hizu una associación de Ganaerus Amegus delas Capeas, que sonin un grupu de ganaerus vezinus del monicipiu qu'aportan desinteresamenti las sus vacas palas capeas.

 Segurança 
Nel Dispositivu de Segurança que s'assenta pa esti ventu, participan numirosus cuerpus de segurança i emergencias pal corretu desenrou del mesmu. Nel Pran d'Emergencias s'assenta un DRP, nel que participan unidais de Policía Local, Guardia Civil, Proteción Civil i Bomberus, siendu los responsablis del ambienti de saneza varias unidais dela Crus Roxa, junta un emportanti equipu meicu especializau en ventus taurinus. El pessonal del ayuntamientu de Segura de León tamién participa de horma ativa nesti ventu.

 Reconocencias 
 Nel 2000 hue declará Fiesta d'Interés Turísticu Regional.
 Nel 2013 hue declarau Festeju Taurinu Tradicional.

 Referencias 

 Atijus p'ahuera 

 Capeas de Segura 2023
 Fiesta d'Interés Turísticu Regional
  Capeas de Segura

Categoría:Fiestas d'Enterés Turísticu d'Estremaúra
Categoría:Coltura d'Estremaúra